ایران، مهسا امینی نینگ نظارتخانه ده اولیشی و اوندن کیین باشله گن ناراضیلیک نمایشلری بیلن تیگیشلی امریکا قوشمه ایالتلری و کانادا تامانیدن کیریتیلگن چیکلاولرگه قرشی امریکالیک و کانادالیک شخص و موسسه لرگه چیکللاو کیریتیب جواب بیره جکلرینی بیلدیردی.
ایران تشقی ایشلر وزیرلیگی سوزچیسی ناصر کینانی، بیرگن یازمه بیاناتده، امریکا قوشمه ایالتلری و کانادا تامانیدن ایرانگه قره ته کیریتیلگن سونگگی چیکلاولرنی بهالندیردی.
کینانی، "تروریزم نی و ترور تشکیلاتلرینی قوللب – قوتله گن و ایران اولوسی نینگ حقلری نینگ اخلال ایتیلیشی گه سبب بولگن خشونت و نفرت نینگ ییره شی گه قولی بولگن امریکالیک و کانادالیک شخص و موسسه لرگه چیکللاو میکانیزم چوکاتیده قرشی چاره – تدبیر آلیب چیکلاو کیریته جکلرینی معلوم قیلدی.
تهرانده، مهسا امینی نینگ 16 سپتامبرده نظارتخانه ده اولیشی اولکه ده ناراضیلیک نمایشی گه سبب بولگندی.
امریکا قوشمه ایالتلری، اروپا بیرلیگی، انگلستان و کانادا، مهسا امینی ناراضیلیک نمایشلریده پولیس مظاهره چیلرگه قره ته مداخله لرینی قاره لب بعضی بیر ایرانلیک خوفسیزلیک ییتکچیلریگه و "ناتوغری نشرات بیرگن" اولکه میدیاسیگه چیکلاو کیریتیش قرارینی قبول قیلیب آلگندی.
حادثه پایتخت تاشکینت ده یوزبیرگن
